כיצד להתמודד עם בעיית הפליטים

השוואה בין אוכלוסיות הפליטים לאחר מלחמת העולם השנייה באירופה ובין הפליטים הפלסטינים

**תקציר מנהלים**

מאמר זה עוסק בהשוואה בין אוכלוסיית הפליטים באירופה לאחר מלחמת העולם השנייה לבין אוכלוסיית הפליטים הפלסטינים, וכן עורך סקירה על מצבם הנוכחי של הפליטים הסורים.

חמש עשרה שנים לאחר תום מלחמת העולם השנייה באירופה נסגרו מחנות הפליטים, כיוון שנמצאו להם יישובי קבע והם שולבו בחברה. בניגוד מוחלט לפליטים האירופים, החל משנת 1948 חלה מגמת עליה במספר הפליטים הפלסטינים וזאת בשל העובדה שהפלטים לא קיבלו אזרחות במקום המפלט, אלא קבלו את הסטטוס "פליט" מארגון UNRWA (ארגון מטעם האו''ם המופקד על פליטים פלסטינים בלבד) והסטטוס דבק גם בדורות הבאים.

במאמר נטען כי המצב שבו מחד נוצר ביטול מוחלט של תופעת הפליטים באירופה לאחר המלחמה ומאידך גידול קבוע במספרם של הפליטים הפלסטינים, אינו נובע ממחסור משאבים ב- UNRWA אלא נגרם בעקבות שתי גישות שונות הננקטת בעניין הפליטים.

UNHCR דוגל ביישוב הפלטים והובלתם לתמיכה עצמית בסביבה חדשה, בעוד שUNRWA פועל מתוך אמונה בזכות השיבה של הפליטים אל אדמות אבותיהם. על מנת להשיג מטרה זו, הארגון משאיר את הפליטים וצאצאיהם באותו הסטטוס ואינו מעודד את התקדמותם.

לצורך המחשת האמור לעיל, המאמר מדגים כיצד סורבה דרישתם של פליטים גרמנים ממזרח אירופה לממש את זכות השיבה לארצם לאחר המלחמה. בניגוד למדיניות הפלסטינית, פוליטיקאים גרמניים לא נענו לדרישת הפליטים הגרמנים, ובמקום זאת הם העדיפו לשפר את יחסם עם מזרח אירופה.

המאמר מבקש להציג חלופות לגישת UNRWA אשר מותירה קבוצת אוכלוסייה שלמה בסטטוס "פליט" , וכן ממליץ לאפשר לפליטים הסורים והפלסטינים לבנות לעצמם חיים חדשים על ידי הקניית סטטוס של תושבי קבע, על מנת לבטל את היותם גורם ערער באזור.